ദയവായി ഒരു പേനവാങ്ങൂ, യാചിക്കാന് ആഗ്രഹമില്ല: മനസ്സ് കീഴടക്കി പൂനെയില് നിന്നുള്ള ഒരു മുത്തശ്ശി പൂനെയിലെ എംജി റോഡില് കണ്ണ് നനയിക്കുന്ന ഒരു കാഴ്ച. രത്തന് എന്ന് പേരുള്ള പ്രായമായ ഒരു അമ്മ കാര്ഡ് ബോര്ഡ് പെട്ടിയില് പേനകള് വെച്ചു വില്ക്കുന്നതാണ് ചിത്രം. ഈ മുത്തശ്ശിയെ പറ്റിയുള്ള ഒരുപാട് വാര്ത്തകളും ചിത്രങ്ങളും വീഡിയോകളും സമൂഹമാദ്ധ്യമങ്ങളിലൂടെ പുറത്തു വരുകയാണ്. ഈ ചിത്രം കൗതുകമാകാന് കാരണം കാര്ഡ് ബോര്ഡിലെഴുതിയ വാചകമാണ്. എനിക്ക് യാചിക്കാന് ആഗ്രഹമില്ല, അതുകൊണ്ട് ദയവായി നീല നിറത്തിലെ പേന വാങ്ങൂ, നന്ദി അനുഗ്രഹങ്ങള് എന്നാണ് എഴുതിയിരിക്കുന്നത്. രത്തന്റേയും അവരുടെ പേനകളടങ്ങിയ ചിത്രവും ഇതിനോടകം നിരവധി പേരാണ് പങ്കുവെച്ചിരിക്കുന്നത്. തെരുവുകളില് ഭിക്ഷയാചിക്കുന്നത് ഒഴിവാക്കി അഭിമാനത്തോടെ കഠിനാധ്വാനം ചെയ്താണ് രത്തന് ജീവിക്കുന്നത്. ഇവരുടെ ജീവിതം എല്ലാവര്ക്കും പ്രചോദനമാണെന്ന അടിക്കുറിപ്പോടെയാണ് ചിത്രം പ്രചരിക്കുന്നത്. രത്തന് മുത്തശ്ശി മാതൃകയാണെന്നാണ് എല്ലാവരും പറയുന്നത്.